I utgangspunktet kan du skrive testament selv og få det underskrevet av to vitner. Det er regler for hvordan testamentet må bevitnes, men de er relativt enkle.
Lag deg først en oversikt over dine verdier og hvordan formuen din er disponert. Det kan være lurt å ha i bakhodet at du kan ønske å forandre på disponeringene over tid, for eksempel ved salg av eiendom eller endre valg rundt sparing, og bruke formuleringer som hensyntar dette. På denne måten får du et testament som er motstandsdyktig mot endringer. Ved store forandringer i din økonomiske situasjon eller livssituasjon kan det være nødvendig å endre eller skrive et nytt testament.
Hvis du ønsker å tilgodese Amnesty i ditt testament anbefaler vi imidlertid at du benytter advokat. Det gir en ekstra trygghet for at testamentet blir klart og tydelig og at lovbestemmelsene overholdes. Amnesty kan formidle kontakt med advokat som kan sette opp et enkelt testament kostnadsfritt for deg.